1. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 375 της 18 Μαΐου /4 Ιουν.1970 (ΦΕΚ Α΄  126) Περί εκτελέσεως των διατάξεων του άρθρ. 1778 του Αστικού Κώδικος και των άρθρ. 869 και 870 του Κώδ. Πολ. Δικονομίας. Έχοντες υπ’ όψει: α)Τας διατάξεις του άρθρ. 96 παρ. 1 του Εισαγωγικού Νόμου του Αστικού Κώδικος, β)το άρθρ. 1778 του Αστικού Κώδικος, γ)τα άρθρ. 869 και 870 του Κώδικος Πολ. Δικονομίας, και δ)την υπ’ αριθ. 291/1970 γνωμοδότησιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρ.1.-1.Παρά τη Γραμματεία εκάστου μονομελούς Πρωτοδικείου, Ειρηνοδικείου εδρεύοντος εκτός της έδρας μονομελούς Πρωτοδικείου και παρ’ εκάστη προξενική αρχή τηρούνται: α)Βιβλίον πρακτικών δημοσιεύσεως διαθηκών, εις το οποίον αναγράφεται το επώνυμον, όνομα και όνομα πατρός του διαθέτου, η χρονολογία θανάτου αυτού και ο ειδικός αριθμός του πρακτικού δημοσιεύσεως της διαθήκης. β)Τόμοι, περιέχοντες τα πρωτότυπα των πρακτικών δημοσιεύσεως διαθηκών, μετά των εις ταύτα συνημμένων εγγράφων (διαθήκη, περικάλυμμα). γ)Αλφαβητικόν ευρετήριον διαθετών, εις το οποίον καταχωρίζεται το επώνυμον, όνομα και όνομα πατρός του διαθέτου, η χρονολογία θανάτου, ο αριθμός του τόμου πρακτικών και ο αριθμός καταχωρίσεως εν αυτώ. Αλφαβητικόν ευρετήριον διαθετών δεν τηρείται εις την Γραμματείαν του μονομελούς Πρωτοδικείου Αθηνών, δια την οποίαν εφαρμόζονται αι διατάξεις της παρ. 3 του παρόντος άρθρου. 2.Παρά τη Γραμματεία εκάστου μονομελούς Πρωτοδικείου, πλην του μονομελούς Πρωτοδικείου Αθηνών, τηρούνται, πλην των εν τη παρ. 1 οριζομένων, α)Τόμοι εις τους οποίους καταχωρίζονται, κατά σειράν περιελεύσεως, τα αντίγραφα των πρακτικών δημοσιεύσεως διαθηκών, τα αποστελλόμενα παρά των προξενικών αρχών ή γραμματέων ετέρων δικαστηρίων, συμφώνως τω άρθρ. 869 παρ. 5 του Κωδ. Πολ. Δικονομίας και β)Αλφαβητικόν Ευρετήριον των τόμων τούτων, εις το οποίον καταχωρίζεται το επώνυμον, όνομα και όνομα πατρός του διαθέτου, η χρονολογία θανάτου, ο αριθμός του τόμου εις ον κατεχωρίσθη το οικείον αντίγραφον πρακτικού και ο αριθμός καταχωρίσεως τούτου εν τω τόμω. 3.Παρά τη Γραμματεία του μονομελούς Πρωτοδικείου Αθηνών τηρούνται τόμοι περιέχοντες τα αντίγραφα των πρακτικών των υπ’ αυτού δημοσιευομένων διαθηκών, ως και τα αντίγραφα των πρακτικών των δημοσιευομένων διαθηκών, τα αποστελλόμενα παρά της Γραμματείας των λοιπών δικαστηρίων ή των προξενικών Αρχών, συμφώνως τω άρθρ. 869 παρ. 5 του Κωδ. Πολ. Δικονομίας. Η καταχώρισις των αντιγράφων πρακτικών εις τους τόμους γίνεται κατά χρονολογικήν σειράν περιελεύσεως τούτων. ΄Εκαστος των τόμων περιέχει 200 αντίγραφα πρακτικών δημοσιεύσεως διαθηκών, αριθμούμενα δια των αριθμ. 1 έως 200. Δια πάντας τούς τόμους τούτους τηρείται λεξικογραφικόν ευρετήριον, εις το οποίον καταχωρίζεται το επώνυμον, όνομα και όνομα πατρός του διαθέτου, η χρονολογία του θανάτου, ο αριθμός του τόμου αντιγράφων πρακτικών και ο αριθμός καταχωρίσεως εν αυτώ. Το ευρετήριον τηρείται κατά οριζοντίας λωρίδας, εκάστης αντιστοιχούσης εις μίαν καταχώρισιν, κατά το διεθνώς γνωστόν σύστημα STRIPT INDEX. Άρθρ.2.-Αι καταχωρίσεις εις τα κατά τας παρ. 1 και 2 του προηγουμένου άρθρου ευρετήρια γίνονται κατά την ορθογραφικήν τάξιν των επωνύμων, αι δε καταχωρίσεις εις το κατά την παρ. 3 του αυτού άρθρ. 1 λεξικογραφικόν ευρετήριον, κατά το σύστημα του άρθρ. 35 του υπ’ αριθ. 533/1963 Β.Δ/τος «περί εκτελέσεως του άρθρ. 10 του Ν.Δ. υπ’ αριθ. 4201/1961». Κατ’ αμφοτέρας τας περιπτώσεις, επί ονόματος γυναικός η ευρετηρίασις γίνεται επί τη βάσει του επωνύμου, όπερ έφερεν αύτη κατά τον χρόνον του θανάτου της. Άρθρ.3.-1.Εις τας περιπτώσεις του άρθρ. 869 παρ. 5 του Κώδικος Πολ. Δικονομίας, οι αρμόδιοι γραμματείς Πρωτοδικών και αι προξενικαί αρχαί  υποχρεούνται, άμα τη καθαρογραφή πρακτικού δημοσιεύσεως   διαθήκης, όπως   διαβιβάζουν  αμελλητί (Μετά την σελ. 190) Σελ. 190,11 Τεύχος 393-Σελ. 51 Βιβλία Δημοσιεύσεως Διαθηκών 10.Α.η.1 αντίγραφον τούτου, δι’ εγγράφου ταυταρίθμου προς το πρακτικόν, προς την Γραμματείαν του μονομελούς Πρωτοδικείου Αθηνών ή του μονομελούς Πρωτοδικείου της τελευταίας κατοικίας ή διαμονής του διαθέτου. 2.Η Γραμματεία του δικαστηρίου, μεθ’ εκάστην παραλαβήν αντιγράφου πρακτικού βεβαιοί επί του διαβιβαστικού εγγράφου την λήψιν και επιστρέφει αμελλητί τούτο εις την αποστείλασαν Γραμματείαν ή προξενικήν αρχήν, επί τω τέλει όπως το έγγραφον επισυναφθή εις το πρωτότυπον του πρακτικού. Άρθρ.4.-Πάσα διάταξις αντικειμένη εις τας διατάξεις του παρόντος καταργείται από της ενάρξεως της ισχύος αυτού. Άρθρ.5.-Η ισχύς του παρόντος άρχεται από της πρώτης του μεθεπομένου της δημοσιεύσεώς του εις την Εφημερίδα της Κυβερνήσεως μηνός. Σελ. 190,12 Τεύχος 393-Σελ.52 10.Α.η.1 Βιβλία Δημοσιεύσεως Διαθηκών